b"\n_START_ARTICLE_\nRomano Prodi\n_START_SECTION_\nObrazovanje\n_START_PARAGRAPH_\nNakon zavr\xc5\xa1ene srednje \xc5\xa1kole na Liceju Ludovico Ariosto u Reggio Emilii, studirao je na Milanskom katoli\xc4\x8dkom sveu\xc4\x8dili\xc5\xa1tu, gdje je 1961. diplomirao pravo sa temom \xc5\xa0teta protekcionizma u razvoju talijanske industrije. Oti\xc5\xa1ao je na specijalizaciju na sveu\xc4\x8dili\xc5\xa1ta u Milanu i Bologni, te na londonskoj \xc5\xa0koli ekonomije._NEWLINE_Po\xc4\x8dasni je profesor na harvardskom i stanfordskom sveu\xc4\x8dili\xc5\xa1tu.\n_START_SECTION_\nAkademska karijera\n_START_PARAGRAPH_\nAkademska mu je karijera po\xc4\x8dela na odsjeku ekonomije Fakulteta politi\xc4\x8dkih znanosti u Bologni, gdje je radio kao asistent profesoru (1963.), izvanredni profesor (1966.) i na kraju kao redovni profesor (1971.-1999.) industrijske organizacije i politike.\n_START_SECTION_\nPolitika\n_START_PARAGRAPH_\nProdi je lijevo orijentiran kr\xc5\xa1\xc4\x87anski demokrat. Tijekom polovine sedamdesetih, po\xc4\x8deo je ulaziti u talijansku politiku i bio je imenovan ministrom industrije 1978. tijekom vlade Giulia Andreottia; imao je mjesto u raznim komisijama tijekom osamdesetih i ranih devedesetih godina. Radio je kao predsjednik mo\xc4\x87ne dr\xc5\xbeavne kompanije IRI , u vremenskim periodima 1982-1989 i opet 1993-1994. Dvaput je bio pod istragom zbog navodne korupcije u IRI-ju. Prvo je bio optu\xc5\xbeen zbog sukoba interesa, prvi put u vezi s ugovorom dodijeljenim njegovoj ekonomskoj istra\xc5\xbeiva\xc4\x8dkoj kompaniji. Drugi put se radilo o prodaji gubitni\xc4\x8dkog dr\xc5\xbeavnog konglomerata za proizvodnju hrane SME internacionalnom Junileveru, za koji je neko vrijeme bio pla\xc4\x87enim konzultant. Oslobo\xc4\x91en je od obiju optu\xc5\xbeaba._NEWLINE_Godine 1995. postao je predsjednik koalicije Ulivo (Maslina), a 1996. predsjednik Vlade. Njegova je vlada pala kada je Stranka komunisti\xc4\x8dke obnove povukla podr\xc5\xa1ku, dopu\xc5\xa1taju\xc4\x87i formiranje nove vlade pod Massimom D'Alemom. Ovo se dogodilo samo zbog jednog glasa u Domu zastupnika (potrebna je podr\xc5\xa1ka ve\xc4\x87ine \xc4\x8dlanova u oba dva doma). Ipak, razo\xc4\x8darenje nije prouzrokovano slu\xc5\xbebenim povla\xc4\x8denjem podr\xc5\xa1ke, ve\xc4\x87 suprotnim glasovanjem na temi ozna\xc4\x8denoj osnovnom za Vladu i to je izazvalo ostavku u slu\xc4\x8daju negativnog glasovanja.\n_START_SECTION_\nPredsjednik Europske komisije\n_START_PARAGRAPH_\nProdi je poznat kao pristalica Europske unije. Rujna 1999. imenovan je za predsjednika Europske komisije, uz veliku podr\xc5\xa1ku europskih kr\xc5\xa1\xc4\x87ansko-demokratskih i socijaldemokratskih stranaka. Tijekom svog mandata 11 je dr\xc5\xbeava 2002. nacionalnu valutu zamijenilo eurom. Dvije godine poslije 10 je isto\xc4\x8dnoeuropskih i biv\xc5\xa1ih sovjetsko komunisti\xc4\x8dkih dr\xc5\xbeava u\xc5\xa1lo u sastav EU. Mandat mu je istekao 18. studenog 2004._NEWLINE_Travnja 2006., neki \xc4\x8dlan britanskog parlamenta citirao je optu\xc5\xbebe biv\xc5\xa1eg agenta Federalne slu\xc5\xbebe sigurnosti, pukovnika Aleksandra Litvinjenka. Navode da je Prodi KGB-ov \xc4\x8dovjek u Italiji, zahtjevaju\xc4\x87i istra\xc5\xbeivanje optu\xc5\xbebe.\n_START_SECTION_\nIzbori za premijera 2006.\n_START_PARAGRAPH_\nKao vo\xc4\x91a Unije, koalicije lijevo orijentiranih stranaka, Romano Prodi porazio je desnog Silvia Berlusconia, za manje od 1%. Ovo je bila kontroverza jer je Prodi naglasio pobjedu satima prije slu\xc5\xbebenih rezultata, te je Berlusconi zahtjevao novo prebrojavanje glasova._NEWLINE_21. velja\xc4\x8de 2007. Prodi je predsjedniku ponudio ostavku zbog senatske pro-europske odluke o slanju talijanskih trupa u Afganistan i \xc5\xa1irenju ameri\xc4\x8dkih baza na sjeveru Italije. Prijedlog je prihvatio Prodijev prethodnik Silvio Berlusconi."